CELEX: 62009CN0190
Language: et
Date: 2009-05-28 00:00:00
Title: Kohtuasi C-190/09: 28. mail 2009 esitatud hagi — Euroopa Ühenduste Komisjon versus Küprose Vabariik

1.8.2009   
            
            
               ET
            
            
               Euroopa Liidu Teataja
            
            
               C 180/33
            
         28. mail 2009 esitatud hagi — Euroopa Ühenduste Komisjon versus Küprose Vabariik
   (Kohtuasi C-190/09)
   2009/C 180/57
   Kohtumenetluse keel: kreeka
   
      Pooled
   
   
      Hageja: Euroopa Ühenduste Komisjon (esindajad: I. Chatzigiannis, A. Margelis)
   
      Kostja: Küprose Vabariik
   
      Hageja nõuded
   
   
               —
            
            
               Tuvastada, et kuna Küprose Vabariik on keelanud geneetiliselt muundatud taimedest toodetud biokütuste turustamise ning on võtnud vastu 2005. aasta seaduse nr 66(I) artikli 6 sellest eelnevalt Euroopa Komisjonile teatamata, on Küprose Vabariik rikkunud EÜ artiklist 28 ning direktiivi 98/34/EÜ (1) artikli 8 lõikest 1 tulenevaid kohustusi:
            
         
               —
            
            
               mõista kohtukulud välja Küprose Vabariigilt.
            
         
      Väited ja peamised argumendid
   
   Küprose 2005. aasta seadusega nr 66(I), millega edendatakse biokütuste ja muude taastuvkütuste kasutamist transpordisektoris, võetakse Küprose õigusesse üle direktiiv 2003/30/EÜ, millega edendatakse biokütuste ja muude taastuvkütuste kasutamist transpordisektoris. Nimetatud seaduse § 6 sisaldab aga klauslit, mille kohaselt on geneetiliselt muundatud taimedest toodetud biokütuste turustamine keelatud.
   Geneetiliselt muundatud taimede lubatud sortide viljelemine on direktiivi 2001/18/EÜ ja määruse (EÜ) nr 1829/2003 alusel Euroopa Liidus seaduslik. Seevastu geneetiliselt muundatud taimedest valmistatud töödeldud kütused ei kuulu eelnimetatud õigusaktide kohaldamisalasse ja seega on vaja kontrollida selle klausli kooskõla EÜ artiklitega 28–30.
   EÜ artiklite 28–30 rikkumise kohta väidab komisjon esiteks, et Küprose kehtestatud keeld ei ole vajalik mingit laadi avaliku huvi kaitsmiseks, ning teiseks, et siseriiklikud õigusnormid, mis keelavad täielikult mingi toote, ei vasta proportsionaalsuse põhimõttele.
   Direktiivi 98/34/EÜ rikkumise kohta väidab komisjon, et 2005. aasta seaduse nr 66(I) § 6 on selle direktiivi artikli 1 tähenduses tehniline eeskiri, mis kuulu direktiivi artikli 10 lõike 1 esimeses taandes sätestatud erandi alla. Järelikult olid Küprose ametiasutused kohustatud komisjonile eespool mainitud sättest teatama. Kuna Küprose ametiasutused võtsid selle sätte eelnevalt teatamata vastu, on nad rikkunud direktiivi 98/34/EÜ artikli 8 lõikest 1 tulenevaid kohustusi.
   
      (1)  EÜT L 204, 21.7.1998, lk 37; ELT eriväljaanne 13/20, lk 337.